როცა ტაივანში ვიზრდებოდი
როგორც კალიგრაფის ქალიშვილის,
ჩემი ერთ-ერთი უძვირფასესი მოგონება ისაა,
როგორ მაჩვენებდა დედაჩემი ჩინური იეროგლიფების
მშვენიერებას, მოყვანილობასა და ფორმას.
მას შემდეგ მე სულ მოხიბლული ვარ
ამ არაჩვეულებრივი ენით.
მაგრამ გარეშე თვალისთვის ის ჩინეთის დიდი კედელივით
შეუღწევადი ჩანს.
ბოლო რამდენიმე წლის განმავლობაში ვფიქრობდი
როგორ შევძლო ამ კედლის გარღვევა,
რომ ყველა მსურველმა შეძლოს ამ დახვეწილი ენის
მშვენიერების გაგება და დაფასება.
მე იმაზე დავიწყე ფიქრი, რა სასარგებლო შეიძლება იყოს
ჩინურის შესწავლის ახალი, სწრაფი მეთოდი.
მე ხუთი წლიდან დავიწყე თითოეული იეროგლიფისათვის
ყოველი მოსმის სწორი
თანმიმდევრობით დახატვა.
მე ყოველდღე ვსწავლობდი ახალ იეროგლიფებს
მომდევნო 15 წლის განმავლობაში.
რადგან ჩვენ მხოლოდ ხუთი წუთი გვაქვს,
ჩვენთვის უფრო სწრაფი და მარტივი გზაა უკეთესი.
ჩინელ მეცნიერს 20 000 იეროგლიფის ცნობა შეუძლია.
ყოველდღიური წერა-კითხვისთვის მხოლოდ 1000 გჭირდება.
ტოპ 200 იეროგლიფი კი ძირითადი ლიტერატურის
40 პროცენტის გაცნობას შეგაძლებინებს -
ეს საკმარისია იმისთვის, რომ საგზაო ნიშნები და რესტორნების მენიუები წაიკითხოთ,
ვებ გვერდების ან საგაზეთო სტატიების
ძირითადი აზრი გაიგოთ.
დღეს მე რვა იეროგლიფით დავიწყებ,
რომ გაჩვენოთ, როგორ მუშაობს ეს მეთოდი.
მზად ხართ?
გააღეთ პირი რაც შეიძლება დიდზე,
სანამ კვადრატული არ გახდება.
ეს პირია.
ეს არის ადამიანი, რომელიც სეირნობს.
ადამიანი.
თუ ცეცხლის ფორმა არის ადამიანი
გვერდებზე ორი ხელით,
თითქოს გიჟივით ყვირის,
"მიშველეთ! ცეცხლი მიკიდია!" -
ეს იეროგლიფი ალის ფორმიდან მომდინარეობს,
მაგრამ მე ასე ფიქრი უფრო მომწონს. მოკლედ, თქვენ რაც უფრო გამოგადგებათ ის იყოს.
ეს ხე არის.
ხე.
ეს მთა არის.
მზე.
მთვარე.
კარის იეროგლიფი
ველური დასავლეთის ბარის კარს ჰგავს.
მე ამ რვა იეროგლიფს რადიკალებს ვეძახი.
ისინი არიან აგურები იმისთვის,
რომ თქვენ უფრო მეტი იეროგლიფი შექმნათ.
ადამიანი.
თუ ვინმე უკან მიყვება, ეს არის "გაყოლა".
როგორც ძველი ანდაზა ამბობს,
ორი ადამიანი კომპანიაა, სამი კი - ბრბო.
თუ ადამიანი ხელებს განზე გაშლის,
ის ამბობს "აი, ასეთი დიდია".
ადამიანი პირში - ადამიანი დამწყვდეულია.
ის პატიმარია, როგორც იონა ზვიგენის მუცელში.
ერთი ხე - ხე არის. ორი ხე ერთად უკვე კორომია.
სამი ხე ერთად უკვე ტყეს ქმნის.
ხის ქვეშ ფიცარი დადეთ და საძირკველს მიიღებთ.
ხის თავზე პირი დადეთ - ეს "იდიოტია". (სიცილი)
ადვილი დასამახსოვრებელია,
რადგან მოლაპარაკე ხე საკმაოდ იდიოტური რამე იქნებოდა.
ცეცხლი გახსოვთ?
ორი ცეცხლი ერთად - ძალიან ცხელა.
სამი ცეცხლი ერთად - უამრავი ალია.
ორი ხის ქვეშ ცეცხლი დაანთეთ და უკე იწვის.
ჩვენთვის, მზე კეთილდღეობის წყაროა.
ორი მზე ერთად - კეთილდღეობაა.
სამი ერთად - ბრჭყვიალებია.
ერთად დასვით მანათობელი მზე და მთვარე
და ნათელი გამოგივათ.
ეს ასევე "ხვალ"-საც ნიშნავს - ანუ დღის და ღამის შემდეგ რაც იქნება.
მზე ჰორიზონტს ზემოთ ამოდის. მზის ამოსვლა.
კარი. კარში ფიცარი ჩადეთ,
და ეს კარის საკეტია.
კარში პირი დასვით - და კითხვის დასმა გამოვა.
კაკუ კაკუ. ვინმე არის სახლში?
ეს ადამიანი კარიდან იპარება-
გაპარვა, გაქცევა.
მარცხნივ ჩვენ ქალი გვყავს.
ორი ქალი ერთად - ჩხუბობენ.
(სიცილი)
სამი ქალი ერთად, ფრთხილად იყავით, ეს ღალატია.
ამასობაში უკვე თითქმის 30 იეროგლიფი გავიარეთ.
ამ მეთოდით და პირველი რვა რადიკალით
32 იეროგლიფის შექმნას შეძლებთ.
შემდეგი რვა იეროგლიფით
კიდევ დამატებით 32 შექმნით.
ასე რომ, მცირედი ძალისხმევით
რამდენიმე ასეული იეროგლიფის სწავლას შეძლებთ,
რაც ჩინელი რვა წლის ბავშვის დონეა.
რაც იეროგლიფები ვისწავლეთ, ფრაზების შექმნაც დავიწყოთ.
მაგალითად, მთა და ცეცხლი ერთად,
ცეცხლოვან მთას გვაძლევს. ეს ვულკანია.
ჩვენ ვიცით, რომ იაპონია ამომავალი მზის ქვეყანაა.
ეს არის მზე, რომელიც თავისი წარმომავლობის ადგილასაა
რადგან იაპონია ჩინეთის აღმოსავლეთით მდებარეობს.
ასე რომ, მე და წარმომავლობა ერთად - და უკვე იაპონია მივიღეთ.
ადამიანი იაპონიის უკან - რა მივიღეთ?
იაპონელი ადამიანი.
მარცხნივ მოცემულ იეროგლიფზე ერთმანეთზე შედგმული
ორი მთაა გამოსახული.
ძველ ჩინეთში ეს გადასახლებას ნიშნავდა.
რადგან ჩინელი იმპერატორები თავიანთ პოლიტიკურ მტრებს
მთების მიღმა ასახლებდნენ.
დღეისათვის გადასახლება გარეთ გაღწევად გადაიქცა.
პირი, რომელიც გეუბნება საიდან შეგიძლია გარეთ გააღწიო
გასასვლელის ნიშანია.
ეს ის სლაიდია, რომელმაც უნდა შემახსენოს, რომ ლაპარაკს უნდა მოვრჩე
და სცენიდან გავიდე. მადლობა.
(აპლოდისმენტები)